ইউজিসি চেয়ারম্যান অধ্যাপক আবদুল মান্নান এ প্রসঙ্গে বলেন, আগে বছরপ্রতি পিএইচডি ফেলোশিপ দেয়া হতো ৫০ জন শিক্ষককে। আমি দায়িত্ব গ্রহণের পর সেটি ১০০ করে দিয়েছি। অথচ আমরা ফেলোশিপ দেয়ার জন্য শিক্ষক পাচ্ছি না। শিক্ষকদের ফেলোশিপ না দিতে পেরে এ খাতের টাকা অব্যবহূত থেকে যাচ্ছে। এটি খুব দুঃখজনক। গবেষণা প্রস্তাবনার অধিকাংশই আসে বিজ্ঞান ও সামাজিক বিজ্ঞানের শিক্ষকদের কাছ থেকে। সবচেয়ে খারাপ অবস্থা ব্যবসায় শিক্ষাকেন্দ্রিক বিষয়গুলোর। এসব বিষয়ের শিক্ষকদের কাছ থেকে হাতেগোনা কয়েকটি আবেদন পড়ে।